b'\n_START_ARTICLE_\nRjukan sandbane\n_START_PARAGRAPH_\nRjukan sandbane er en utend\xc3\xb8rs sandbane som ligger ved siden av Rjukanbadet i tilknytning til Rjukan stadion p\xc3\xa5 Rjukan. Banen er for idrettene sandvolleyball, sandh\xc3\xa5ndball og sandfotball, og stod ferdig bygget 24. juli 2003. Eier er Rjukan idrettslag._NEWLINE_Rjukan Sandbane ble offisielt \xc3\xa5pnet 22. august 2003, med kamp mellom det som da var Norges to best rankede damelag i sandvolleyball Maaseide/Glesnes mot H\xc3\xa5kedal/T\xc3\xb8rlen. Anlegget mottok spillemidler da den ble bygget med midler fra n\xc3\xa6rmilj\xc3\xb8anleggspotten._NEWLINE_Rjukan Sandbane er satt sammen av to anlegg, en sandvolleyballbane og en flerbruksbane, og m\xc3\xa5ler 42 x 24 meter, inngjerdet med 3 meter h\xc3\xb8yt gjerde. Banen driftes av Rjukan idrettslag, er ubetjent, men alltid \xc3\xa5pen for allmennheten unntatt i vintersesongen.'